Source: https://www.opytajsauctovnika.sk/skolenie-v-ceskej-republike-a-dph/
Timestamp: 2020-01-18 09:43:03+00:00

Document:
Školenie v Českej republike a DPH | Opýtaj sa účtovníka Bing SEO
Home » dane » Školenie v Českej republike a DPH
Zdravím. Česká firma postupuje podľa českého Zákona 235/2004 Sb. o dani z přidané hodnoty. Situáciu však môžeme riešiť aj na príklade nášho slovenského Zákona 222/2004 Z.z. o dani z pridanej hodnoty.
Podľa ustanovení Zákona o DPH je potrebné rozlišovať, či je školenie poskytované širokej verejnosti, kde si môže vstupenku naň kúpiť ktokoľvek, alebo iba pre vás. Následne sa aj podľa toho určí, či sa postupuje podľa § 15 alebo § 16 Zákona o DPH.
Školenie iba pre vás
Ak sa školenie poskytuje iba pre vás, kde si vaša firma objednala školenie pre vás (jedného alebo viacerých zamestnancov) a teda vstup na školenie nie je pre širokú verejnosť, postupuje sa podľa § 15 ods. 1 Zákona o DPH. Faktúra bude vystavené bez (českej) DPH.
Miestom dodania služby je miesto, kde má zdaniteľná osoba sídlo alebo miesto podnikania (alebo prevádzkareň).
Školenie pre širokú verejnosť
Ak je školenie poskytované pre širokú verejnosť, na ktoré si môže kúpiť vstupné ktokoľvek, postupuje sa podľa § 16 ods. 3 Zákona o DPH. Faktúra bude vystavená s (českou) DPH. Následne môžete podať žiadosť o vrátenie dane v inom členskom štáte podľa § 55f a § 55g Zákona.
Mohlo by vás zaujímať: Externý tlmočník a cestovné náhrady pre neho, Školenie zamestnanca na cudzí jazyk

References: § 15
 § 16
 § 15
 § 16
 § 55
 § 55